Ντε Χράαφσχαπ

Η Ντε Χράαφσχαπ (ολλανδικά: De Graafschap) είναι επαγγελματική ποδοσφαιρική ομάδα από το Ντούτινχεμ (Doetinchem) της Ολλανδίας. Ιδρύθηκε την 1η Φεβρουαρίου του 1954 και δίνει τους εντός έδρας αγώνες της στο Στάδιο Ντε Φάιφεμπεργκ. Το σημερινό της γήπεδο βρίσκεται ακριβώς πάνω στην τοποθεσία όπου βρισκόταν το παλιό της. Τα εγκαίνιά του έγιναν στις 12 Αυγούστου 2000. Το όνομα της ομάδας σημαίνει στα Ολλανδικά Η Κομητεία αν και το παρατσούκλι του συλλόγου είναι Superboeren (Υπεραγρότες).

Αν και με βάση τα ευρωπαϊκά δεδομένα δεν θεωρείται μεγάλος σύλλογος, η ομάδα αυτή είναι γνωστή στην Ολλανδία ως μία από τους "τακτικούς θαμώνες" της Ολλανδικής Έρεντιβιζι (Α' κατηγορία). Αν και ομάδα με ιστορία, δεν έχει καταφέρει ποτέ της να κατακτήσει κάποιον σημαντικό τίτλο. Η Ντε Χράαφσχαπ είναι μια ομάδα με μεγάλη παράδοση, από όπου πέρασαν αξιόλογοι παίκτες, όπως ο μετέπειτα προπονητής της ΠΣΦ Γκους Χίντιγκ, αποδίδοντας ταυτόχρονα ωραίο ποδοσφαιρικό θέαμα. Διαθέτει επίσης ένα μεγάλο γήπεδο και μια μεγάλη βάση οπαδών σε αντίθεση με πολλές άλλες ολλανδικές ομάδες, κυρίως αυτές της Ίιρστε Ντιβίζι. Διατηρεί μεγάλη αντιπαλότητα με τη Φίτεσε.

Το 2005, στην πρώτη της σεζόν μετά την επιστροφή της στην Έρεντιβιζι, η Ντε Χράαφσχαπ ηττήθηκε στα πλέι-οφ της Ολλανδίας και ως αποτέλεσμα επέστρεψε στην Ίιρστε Ντιβίζι. Το 2003, είχε ηττηθεί και πάλι στα πλέι-οφ, αυτή την φορά όμως ως υποψήφια ομάδα για την άνοδο.

Στέφτηκε πρωταθλήτρια στην Ίιρστε Ντιβίζι για την σεζόν 2009-10 και προβιβάστηκε στην Έρεντιβιζι. Το 2012 υποβιβάστηκε ξανά και τη σεζόν 2012-13 βγήκε 8η στο πρωτάθλημα της 2ης κατηγορίας.

Τα χρώματά της είναι άσπρη και μπλε ριγέ φανέλα με λευκό σορτς και μπλε κάλτσες.

Τίτλοι
 Ίιρστε Ντιβίζι
 Νικήτρια: 1991, 2007, 2010

 Τβέντε Ντιβίζι
 Νικήτρια: 1969

 Προβιβασμός στην Έρεντιβιζι
 Προβιβασμός: 1973, 1981, 1995, 2004, 2010

 Προβιβασμός στην Ίιρστε Ντιβίζι
 Προβιβασμός: 1966

Αποτελέσματα

ΣεζόνΠρωτάθλημαΘέσηΑγώνεςΒαθμοίΓ.Υ.Γ.Κ.ΠροπονητήςΠρώτος ΣκόρερΓκολ1999-00Έρεντιβιζι1434334160 Ρομπ ΜακΝτόναλντ Έρικ Φίσκαλ  102000-01Έρεντιβιζι1534314466 Γιούριε Κούρχοφ Μαρίνο Πρόμες  82001-02Έρεντιβιζι1434374355 Γιούριε Κούρχοφ Μάρταϊν Μέρντινκ  102002-03Έρεντιβιζι1834233584 Πέτερ Μπος Χανς φαν ντε Χάαρ  112003-04Ίιρστε Ντιβίζι636646343 Φρανς Άντελαρ Γιόν φαν Μπόικερινγκ /  Χιλμί Μιχτσί  92004-05Έρεντιβιζι1734233278 Γκερτ Κρόις /  Άντριες Ούλντερινκ Γιόν φαν Μπόικερινγκ  92005-06Ίιρστε Ντιβίζι538626351 Γιάν ντε Γιόνγκε Ντόννυ ντε Χρόοτ  132006-07Ίιρστε Ντιβίζι138838841 Γιάν ντε Γιόνγκε Μπέρι Πόουελ  292007-08Έρεντιβιζι1634303364 Γιάν ντε Γιόνγκε Ντόνι ντε Γκρουτ  82008-09Έρεντιβιζι1734302458 Χενκ φαν Στέε /  Ντάριγιε Κάλεζιτς  Τζέισον Οστ /  Μπεν Σαχάρ 52009-10Ίιρστε Ντιβίζι138818534 Ντάριγιε Κάλεζιτς Ούγο Μπάργκας  162010-11Έρεντιβιζι1434383156 Ντάριγιε Κάλεζιτς  Ράιντελ Πεπόν 12

 Εξωτερικοί σύνδεσμοι 

Η επίσημη ιστοσελίδα της Ντε Χράαφσχαπ (ολλανδικά)
Ιστοσελίδα των Superboeren (ολλανδικά)

Κατηγορία:Ιδρύσεις αθλητικών συλλόγων το 1954
Κατηγορία:Ιδρύσεις ποδοσφαιρικών ομάδων το 1954